V znamenju kulturnega praznika

V sredo, 6. 2. 2019, smo v celostnem kulturnem dnevu spoznavali slovenski kulturni praznik. Šolsko kulturno društvo je pripravilo šolsko kulturno prireditev ob Prešernovem prazniku, s katero smo obeležili slovenski državni praznik, sprejeli prvošolce v Šolsko kulturno društvo in podelili šolska priznanja in nagrade učencem za večletno delo na kulturnem področju. Podelili smo 34 priznanj in 22 nagrad, kar 19 učencev in skupina English playhouse pa so prejeli tudi malo Savinovo priznanje – občinsko priznanje za zaslužno delo na kulturnem področju.

Na šoli smo spet dokazali, da imamo kulturo v krvi in s kulturnim udejstvovanjem upravičujemo naziv Kulturne šole, ki smo ga lani jeseni ponovno potrdili za naslednja štiri leta. Šolo obiskuje veliko učencev, ki s pomočjo več mentorjev in mentoric bogatijo kulturno področje šole in kraja.